**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ.ΠΡΩΤ: 10640**

**Λιβαδειά 9 /6/2020**

**ΑΠΟΣΠΑΣΜΑ**

Από το πρακτικό της αριθμ.2020-9ης Τακτικής Συνεδρίασης ΜΕ ΤΗΛΕΔΙΑΣΚΕΨΗ

του Δημοτικού Συμβουλίου Λεβαδέων

Αριθμός απόφασης  **87**

**ΘΕΜΑ: Υποβολή αιτήματος ένταξης/ χρηματοδότησης της πράξης Αποκατάσταση ζημιών που προκλήθηκαν από τη θεομηνία στις 04-06/04/2020 ” του Υπουργείου Εσωτερικών, στα πλαίσια του προγράμματος Δημοσίων Επενδύσεων ΣΑΕ -055 (Πρόγραμμα πρόληψης και αντιμετώπισης ζημιών και καταστροφών που προκαλούνται απο θεομηνίες στους Ο.Τ.Α. Α’ και Β’ ΄Βαθμού της χώρας) και Ορισμός Εκπροσώπου για την υπογραφή και την υποβολή αιτήματος.**

Στη Λιβαδειά σήμερα την 1η Ιουνίου 2020, ημέρα Δευτέρα και ώρα 19:00 μ.μ συνήλθε **με τηλεδιάσκεψη**  το Δημοτικό Συμβούλιο του Δήμου Λεβαδέων κατ ΄εφαρμογή : **α)** των διατάξεων τουάρθρου 10 παρ. 1 της από 11/3/2020 Πράξης Νομοθετικού Περιεχομένου (ΦΕΚ 55/Α/11-3-2020) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊου COVID-19 και της ανάγκης περιορισμού της διάδοσής του», **β)** της με αριθμ. πρωτ. 18318/13-03-2020 (ΑΔΑ: 9ΛΠΧ46ΜΤΛ6-1ΑΕ) εγκυκλίου του Υπουργείου Εσωτερικών «Σύγκληση συλλογικών οργάνων των δήμων των περιφερειών και των εποπτευόμενων νομικών τους προσώπων, κατά το διάστημα λήψης των μέτρων αποφυγής και διάδοσης του κορωνοϊου COVID-19» και **γ)**) της 40/20930/31-03-2020 (ΑΔΑ: 6ΩΠΥ46ΜΤΛ6-50Ψ) εγκυκλίου του Υπουργείου Εσωτερικών «Ενημέρωση για την εφαρμογή του κανονιστικού πλαισίου αντιμετώπισης του κορωνοϊου COVID 19, αναφορικά με την οργάνωση και λειτουργία των δήμων» **δ)** της με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκυκλίου του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr» και ύστερα από την από **9851/28-5-2020**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 25 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Κυπραίος Χρήστος |
|  | Μητάς Αλέξανδρος | 2 | Φορτώσης Αθανάσιος |
|  | Τσεσμετζής Εμμανουήλ | 3 | Γαλανός Κων/νος |
|  | Δήμου Ιωάννης | 4 | Παπαϊωάννου Λουκάς |
|  | Αποστόλου Ιωάννης | 5 | Μπαρμπέρης Νικόλαος |
|  | Σάκκος Μάριος | 6 | Πλιακοστάμος Κων/νος |
|  | Νταντούμη Ιωάννα | 7 | Χέβα Αθανασία (Νάνσυ) |
|  | Καράβα Χρυσοβαλάντου Βασιλική (Βάλια) | 8 | Σπυρόπουλος Δημοσθένης |
|  | Μερτζάνης Κων/νος |  | Αν και κλήθηκαν νόμιμα |
|  | Γιαννακόπουλος Βρασίδας |  |  |
|  | Σαγιάννης Μιχαήλ |  |  |
|  | Πούλου Γιώτα |  |  |
|  | Τόλιας Δημήτριος |  |  |
|  | Καπλάνης Κων/νος |  |  |
|  | Τζουβάρας Νικόλαος |  |  |
|  | Καράλης Χρήστος |  |  |
|  | Κοτσικώνας Επαμεινώνδας |  |  |
|  | Αρκουμάνης Πέτρος |  |  |
|  | Μπράλιος Νικόλαος |  |  |
|  | Γερονικολού Λαμπρινή |  |  |
|  | Τσιφής Δημήτριος |  |  |
|  | Αλεξίου Λουκάς |  |  |
|  | Καραμάνης Δημήτριος |  |  |
|  | Τουμαράς Βασίλειος |  |  |
|  | Κατής Χαράλαμπος |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Για την τήρηση των πρακτικών της συνεδρίασης παρευρέθηκε η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Κατά τη διάρκεια των ερωτήσεων αποχώρησε η δημοτική σύμβουλος της παράταξης «Λαϊκή Συσπείρωση Λιβαδειάς» κα Λαμπρινή Γερονικολού.

Εισηγούμενος το 13Ο θέμα της ημερήσιας διάταξης ο κ Πρόεδρος έθεσε υπόψη του Δημοτικού Συμβουλίου , τουπ αριθμ. 9829/28-5-2020 έγγραφο της Δ/νσης Τεχνικών Υπηρεσιώντου Δήμου στο οποίο αναφέρονται :

*Το Υπουργείο Εσωτερικών έχει εκδώσει σχετική εγκύκλιο για τη δυνατότητα υποβολής αιτημάτων επιχορηγήσεων των Δήμων και Περιφερειών της χώρας στα πλαίσια του έργου «Πρόγραμμα πρόληψης και αντιμετώπισης ζημιών και καταστροφών που προκαλούνται από θεομηνίες στους ΟΤΑ α’ και β΄ βαθμού» με τον καθορισμό των κριτηρίων και κατανομή πιστώσεων καθώς και σχετική διευκρινιστική εγκύκλιο.*

*Όπως είναι γνωστό στο εθνικό σκέλος του* ***Προγράμματος Δημοσίων Επενδύσεων*** *(Π.Δ.Ε.) του Υπουργείου Εσωτερικών και συγκεκριμένα στη* ***ΣΑΕ 055*** *είναι ενταγμένο το έργο της πρόληψης και αντιμετώπισης ζημιών και καταστροφών που προκαλούνται από θεομηνίες.*

*Με την προαναφερόμενη εγκύκλιο καθορίζονται οι όροι, τα κριτήρια της έκδοσης απόφασης του υπουργού εσωτερικών για την επιχορήγηση των ΟΤΑ στα πλαίσια του ανωτέρω έργου καθώς και η διαδικασία χρηματοδότησης αυτών.*

*Για την έκδοση απόφασης επιχορήγησης οι φορείς δύναται να υποβάλλουν αίτημα στην αρμόδια υπηρεσία του Υπουργείου Εσωτερικών το οποίο υποχρεωτικά πρέπει να συνοδεύεται από:*

*α) Τεχνικό Δελτίο, σύμφωνα με το υπόδειγμα της εγκυκλίου*

*β) Κήρυξη της περιοχής σε κατάσταση εκτάκτου ανάγκης*

*γ) Εκθέσεις – Αυτοψίες ζημιών*

*δ) Περιγραφή της μεθοδολογίας ανάλυσης του κόστους της ζημιάς*

*ε) Φωτογραφική τεκμηρίωση*

*Οι ανωτέρω προϋποθέσεις αφορούν αιτήματα για την αντιμετώπιση των ήδη επελθουσών ζημιών από θεομηνίες στην έννοια των οποίων υπάγεται, ενδεικτικά, κάθε είδους φυσική καταστροφή ένεκα σεισμών, πυρκαγιών, πλημμυρών, κατολισθήσεων, χιονοπτώσεων, παγετών κλπ*

*Σημειώνεται ότι, δεδομένου των περιορισμένων πόρων του εθνικού ΠΔΕ, οι φορείς στην πρότασή τους θα πρέπει να περιορίζονται στα απαραίτητα έργα αποκατάστασης ζημιών και όχι σε έργα νέων βελτιωμένων υποδομών.*

*Τα αιτήματα που αφορούν στην πρόληψη των ζημιών που θα επέλθουν από κάποιο εκ των ανωτέρω φυσικών φαινομένων θα πρέπει να είναι πλήρως αιτιολογημένα ως προς την αναγκαιότητα τους και άμεσα συνδεδεμένα με την επικείμενη καταστροφή.*

*Οι δαπάνες που δύνανται να καλυφθούν από το Εθνικό Πρόγραμμα Δημοσίων Επενδύσεων σε:*

* *κατασκευές, ανακατασκευές ή επεκτάσεις εγκαταστάσεων ή έργων*
* *προμήθεια μονίμων εξοπλιστικών μέσων ή τεχνικού ή άλλου υλικού εξοπλισμού*
* *μελέτες που αναφέρονται αποκλειστικά στα εν λόγω έργα και*
* *πάσης φύσεως έξοδα που σχετίζονται ευθέως μ’ αυτά.*

*Το υπουργείο εξετάζει το αίτημα του φορέα καθώς και την πληρότητα του φακέλου, ενώ δύναται να αιτείται συμπληρωματικά στοιχεία, όπου αυτό κρίνεται απαραίτητο.*

*Κατόπιν προχωρά, αφού λάβει υπόψη σχετική εισήγηση της υπηρεσίας, στην έκδοση υπουργικής απόφασης της επιχορήγησης, λαμβάνοντας υπόψη τη σκοπιμότητα του έργου, τη βαρύτητα της ζημιάς, τον προϋπολογισμό του έργου καθώς και το όριο των πιστώσεων που έχει καθοριστεί για όλο το ΠΔΕ για κάθε έτος από το αρμόδιο Υπουργείο Οικονομίας & Ανάπτυξης.*

*Καθίσταται αντιληπτό ότι και το ύψος του ποσού της επιχορήγησης είναι αποτέλεσμα συνδυασμού των ανωτέρω παραγόντων.*

*Οι χρηματοδοτήσεις στους δικαιούχους φορείς πιστοποιούνται με κατανομές που εκτελεί η υπηρεσία προς την Τράπεζα της Ελλάδας και αφού κατατεθούν τα απαραίτητα προς τούτο δικαιολογητικά, ήτοι:*

***α)*** *έγγραφο αίτημα του φορέα προς το Υπουργείο*

***β)*** *συμπληρωμένο και νόμιμα υπογεγραμμένο το έγγραφο «Δελτίο Χρηματοδότησης Δαπανών»*

***γ)*** *πιστοποιημένους λογαριασμούς, υπογεγραμμένους από τον επιβλέποντα μηχανικό του έργου και τον ανάδοχο και εγκεκριμένους από τον προϊστάμενο της αρμόδιας διεύθυνσης ή σχετικά τιμολόγια με τις πραγματοποιθείσες δαπάνες*

***δ)*** *πρωτόκολλα/ βεβαιώσεις παραλαβής όπου απαιτούνται*

*Στο πλαίσιο της ανωτέρω εγκυκλίου παρέχεται η δυνατότητα υποβολής αιτήματος του Δήμου Λεβαδέων, καθώς η περιοχή μας με την υπ’ αριθμ.* ***2555/07-04-2020*** *απόφαση του Γ.Γ. Πολιτικής Προστασίας, η οποία ισχύει για* ***έξι μήνες****, ήτοι* ***07/10/2020****,* ***έχει κηρυχθεί σε κατάσταση έκτακτης ανάγκης****.*

*Κατά την χρονική περίοδο 04-06/04/2020 , όπου έλαβε χώρα το φαινόμενο των έντονων καιρικών συνθηκών (πλημμύρες) από τις έντονες και διαρκείς βροχοπτώσεις , κλιμάκιο της Υπηρεσίας βρέθηκε επί τόπου των πληγέντων περιοχών όπως αυτές αναφέρονται και στην υπ΄αριθμόν 67951/311/07.04.2020 απόφαση του Περιφερειάρχη Στερεάς Ελλάδας , προσπαθώντας με κάθε τρόπο να περιορίσει με την βοήθεια μηχανημάτων κατά το δυνατό το εύρος και το μέγεθος των επιπτώσεων .*

*Ακολούθησε νέος κύκλος αυτοψίας τις αμέσως επόμενες ημέρες με σκοπό την καταγραφή της κατάστασης και την σύνταξη μελέτης άμεσων παρεμβάσεων άρσης των προβλημάτων και διαπιστώθηκε ότι το είδος των επιπτώσεων ήταν τριών (3) επιπέδων :*

* *Μία περίπτωση αφορούσε έντονα κατολισθητικά φαινόμενα στο Δημοτικό Οδικό Δίκτυο , στο δρόμο Κυριάκι – Αγία Άννα όπου κατέρρευσε μεγάλο κομμάτι δρόμου μήκους 100,00 μέτρων περίπου σε δύο (2) σημεία και αποκολλήθηκαν μεγάλοι όγκοι συμπαγών πετρωμάτων με αποτέλεσμα την πλήρη διακοπή της κυκλοφορίας των οχημάτων*
* *Η δεύτερη περίπτωση αφορούσε εκτεταμένες διαβρώσεις του Αγροτικού Οδικού Δικτύου από την χειμαρρώδη ροή του βρόχινου νερού στη θέση του χείμαρρου της Πόντζας στους Οικισμούς Αγίου Γεωργίου και Κορώνειας καθώς και καταστροφές τεχνικών έργων διαβάσεων (σωληνωτοί οχετοί ) και αποστραγγιστικών έργων στο Οικισμό της Αγίας Άννας*
* *Η Τρίτη περίπτωση αφορούσε επίσης εκτεταμένες καταστροφές του Αγροτικού Οδικού Δικτύου από την υπερχείλιση του Βοιωτικού Κηφισού ποταμού στο ύψος των Οικισμών Προφήτη Ηλία , Ακοντίου και Ανθοχωρίου , που χρήζουν διαμόρφωσης και επίστρωσης με χονδρόκοκκο θραυστό υλικό προκειμένου να αποκατασταθεί η βατότητά τους .*

*Αναλυτικά τα τεχνικά χαρακτηριστικά αποτυπώνονται στο Τεχνικό Δελτίο της προτεινόμενης πράξης με τίτλο «****ΑΠΟΚΑΤΑΣΤΑΣΗ ΖΗΜΙΩΝ ΠΟΥ ΠΡΟΚΛΗΘΗΚΑΝ ΑΠΟ ΤΗ ΘΕΟΜΗΝΙΑ ΣΤΙς 04-06/04/2020*** *».*

*Γενικά ορίζεται ότι οι δημοτικές αρχές διευθύνουν και ρυθμίζουν όλες τις τοπικές υποθέσεις, σύμφωνα με τις αρχές της* ***επικουρικότητας και της εγγύτητας****, με στόχο την προστασία, την ανάπτυξη και τη συνεχή βελτίωση των συμφερόντων και της ποιότητας ζωής της τοπικής κοινωνίας.*

*Στα πλαίσια αυτά προβλέπεται και η υλοποίηση της προτεινόμενης πράξης με σημαντική παράμετρο για την επιτυχή ένταξη τους τον βαθμό ωριμότητας τους.*

*Ο τρόπος εκτέλεσης της προτεινόμενης πράξης με τίτλο «****ΑΠΟΚΑΤΑΣΤΑΣΗ ΖΗΜΙΩΝ ΠΟΥ ΠΡΟΚΛΗΘΗΚΑΝ ΑΠΟ ΤΗ ΘΕΟΜΗΝΙΑ ΣΤΙς 04-06/04/2020*** *», προτείνεται να διεξαχθεί βάση των διατάξεων του Ν. 4412/2016 (ΦΕΚ 147/08.08.2016 τεύχος Α) Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)*

***Έχοντας υπόψη*** *τα προαναφερόμενα και*

* *την αριθμ.* ***10 Εγκύκλιο με αρ. Πρωτ. 7207/07.03.2017 (ΑΔΑ:Ψ65Π465ΧΘ7-4Ε8 )***
* *τις Διευκρινιστικές οδηγίες αυτής με αρ. Πρωτ.* ***17939/30.05.2017 (ΑΔΑ:7ΖΜΥ465ΧΘ7-ΙΥΜ)*** *του Υπουργείου Εσωτερικών ,*
* *τις διατάξεις του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης»,*
* *τις διατάξεις του Ν.4555/2018 «Κλεισθένης»,*
* *τις διατάξεις του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» και την λοιπή σχετική νομοθεσία , καθώς επίσης και*
* *το από 10.04.2020 συμπληρωμένο και υπογεγραμμένο Τεχνικό Δελτίο*
* *το υπ΄αριθμόν* ***67951/311/07.04.2020*** *έγγραφο της Αυτοτελούς Διεύθυνσης Πολιτικής Προστασίας της Περιφέρειας Στερεάς Ελλάδας περί κήρυξης των περιοχών της ΤΚ Κυριακίου , ΤΚ Ακοντίου, ΤΚ Αγίου Γεωργίου , ΤΚ Κορώνειας , ΤΚ Αγίας Άννας , ΤΚ Προσηλίου , ΤΚ Ανθοχωρίου του Δήμου Λεβαδέων της Περιφερειακής Ενότητας Βοιωτίας σε κατάσταση έκτακτης ανάγκης πολιτικής προστασίας*
* *την υπ΄αριθμόν* ***2555/07.04.2020*** *Απόφαση του Γενικού Γραμματέα Πολιτικής Προστασίας του Υπουργείου Προστασίας του Πολίτη περί την κήρυξη σε κατάσταση Έκτακτης Ανάγκης Πολιτικής Προστασίας της Κοινότητας Κυριακίου της Δημοτικής Ενότητας Κυριακίου , των Κοινοτήτων Αγίας Άννας και Κορώνειας της Δημοτικής Ενότητας Κορώνειας , των Κοινοτήτων Ακοντίου , Προσηλίου και Ανθοχωρίου της Δημοτικής Ενότητας Χαιρώνειας και της Κοινότητας Αγίου Γεωργίου της Δημοτικής Ενότητας Λεβαδέων του Δήμου Λεβαδέων της Περιφερειακής Ενότητας Βοιωτίας της Περιφέρειας Στερεάς Ελλάδας*
* *την Φωτογραφική Τεκμηρίωση μετά την πραγματοποιημένη αυτοψία*
* *την Τεχνική Έκθεση και τον προϋπολογισμό κόστους*

***Εισηγούμαστε στα μέλη του Δημοτικού Συμβουλίου όπως προβεί στην λήψη απόφασης για :***

* *Την* ***υποβολή αιτήματος για ένταξη και χρηματοδότηση της πράξης*** *με τίτλο «****ΑΠΟΚΑΤΑΣΤΑΣΗ ΖΗΜΙΩΝ ΠΟΥ ΠΡΟΚΛΗΘΗΚΑΝ ΑΠΟ ΤΗ ΘΕΟΜΗΝΙΑ ΣΤΙς 04-06/04/2020*** *» , στο Πρόγραμμα Δημοσίων Επενδύσεων –* ***ΣΑΕ 055*** *«Πρόγραμμα πρόληψης και αντιμετώπισης ζημιών και καταστροφών που προκαλούνται από θεομηνίες στους ΟΤΑ Α’ και Β’ Βαθμού της χώρας», στο πλαίσιο της υπ’ αριθμ. 10 Εγκυκλίου του Υπουργείου Εσωτερικών με* ***συνολικά εκτιμώμενο προϋπολογισμό*** *της προτεινόμενης πράξης στο ποσό των* ***350.000,01 €***
* *Την* ***εξουσιοδότηση του Δημάρχου Λεβαδέων****, κου Ιωάννη Δ. Ταγκαλέγκα , ως* ***νόμιμου εκπροσώπου του Δήμου Λεβαδέων****, για τις περαιτέρω διαδικασίες σύμφωνα με τους όρους της εγκυκλίου 10 και τις διευκρινήσεις αυτής ,* ***του Υπουργείου Εσωτερικών****.*

**Το Δημοτικό Συμβούλιο μετά από διαλογική συζήτηση και λαμβάνοντας υπόψη του**

* τουπ αριθμ.9829/28-5-2020 έγγραφο της Δ/νσης Τεχνικών Υπηρεσιώντου Δήμου που είχε αποσταλεί ηλεκτρονικά στα email όλων των δημοτικών συμβούλων
* τις διατάξεις των άρθρων 65,67,238 του Ν.3852/10 , όπως τροποποιήθηκαν με το άρθρο 72 και 74 του Ν. 4555/2018
* Τις διατάξεις της παρ. 1 της υπ αριθμ. 40/31-3-2020 εγκυκλίου του Υπουργείου Εσωτερικών Περιεχομένου (ΦΕΚ 6ΩΠΥ46ΜΤΛ6-50Ψ’): «Ενημέρωση για την εφαρμογή του κανονιστικού πλαισίου αντιμετώπισης του κορωνοϊού COVID-19 , αναφορικά με την οργάνωση και λειτουργία των δήμων».
* Τις διατάξεις της παρ. 1 του άρθρου 10 της από 11-3-2020 Πράξης Νομοθετικού Περιεχομένου (Π.Ν.Π) « Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού COVID-19 και της ανάγκης περιορισμού της διάδοσής του» (ΦΕΚ 55/τ.Α/11-3-2020)
* την με αριθμ. Πρωτ 18318/13-3-2020 (ΑΔΑ:9ΛΠΧ46ΜΤΛ6-1ΑΕ) εγκύκλιο του Υπουργείου Εσωτερικών
* την με αριθμ. πρωτ. 1822/16-03-2020 (ΑΔΑ: ΨΕΚ946ΜΤΛΠ-004) εγκύκλιο του Υπουργείου Ψηφιακής Διακυβέρνησης «Παροχή διευκρινήσεων και οδηγιών σχετικά με την εφαρμογή της υπηρεσίας τηλεδιάσκεψης e:Presence.gov.gr»
* Τη ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* Την μεταξύ των μελών του συζήτηση σύμφωνα με τα πρακτικά.
* Το συνημμένο από 10/4/2020 συμπληρωμένο και υπογεγραμμένο Τεχνικό Δελτίο του έργου
* τις διατάξεις του Ν. 4412/2016 «Δημόσιες Συμβάσεις Έργων, Προμηθειών και Υπηρεσιών
* την αριθμ. **10 Εγκύκλιο με αρ. Πρωτ. 7207/07.03.2017 (ΑΔΑ:Ψ65Π465ΧΘ7-4Ε8 )**
* τις Διευκρινιστικές οδηγίες αυτής με αρ. Πρωτ. **17939/30.05.2017 (ΑΔΑ:7ΖΜΥ465ΧΘ7-ΙΥΜ)** του Υπουργείου Εσωτερικών ,
* την υπ’ αριθμ. **2555/07-04-2020** απόφαση του Γ.Γ. Πολιτικής Προστασίας
* την υπ΄αριθμόν 67951/311/07.04.2020 απόφαση του Περιφερειάρχη Στερεάς Ελλάδας

**ΑΠΟΦΑΣΙΖΕΙ ΟΜΟΦΩΝΑ**

**Α) Να υποβάλλει** αίτηση για ένταξη και χρηματοδότηση **της πράξης** με τίτλο «**ΑΠΟΚΑΤΑΣΤΑΣΗ ΖΗΜΙΩΝ ΠΟΥ ΠΡΟΚΛΗΘΗΚΑΝ ΑΠΟ ΤΗ ΘΕΟΜΗΝΙΑ στις 04-06/04/2020** »**,** στο Πρόγραμμα Δημοσίων Επενδύσεων – **ΣΑΕ 055** «Πρόγραμμα πρόληψης και αντιμετώπισης ζημιών και καταστροφών που προκαλούνται από θεομηνίες στους ΟΤΑ Α’ και Β’ Βαθμού της χώρας», στο πλαίσιο της υπ’ αριθμ. 10 Εγκυκλίου του Υπουργείου Εσωτερικών**,** συνολικού εκτιμώμενου προϋπολογισμού **350.000,01 €** .

**Β) Εξουσιοδοτεί τον Δημάρχο Λεβαδέων κ. Ταγκαλέγκα Ιωάννη ως νόμιμο εκπρόσωπο του Δήμου**  , για τις περαιτέρω διαδικασίες σύμφωνα με τους όρους της εγκυκλίου 10 και τις διευκρινήσεις αυτής , του Υπουργείου Εσωτερικών.

.**Η απόφαση πήρε τον αριθμό 87/2020**

**Ο Πρόεδρος του Δ.Σ.**

**Μητάς Αλέξανδρος**

**ΤΑ ΜΕΛΗ**

|  |  |
| --- | --- |
| Καλογρηάς Αθανάσιος | ΠΙΣΤΟ ΑΠΟΣΠΑΣΜΑ |
| Τσεσμετζής Εμμανουήλ | Λιβαδειά αυθημερόν |
| Δήμου Ιωάννης | Ο Δήμαρχος Λεβαδέων |
| Αποστόλου Ιωάννης |  |
| Σάκκος Μάριος | ΙΩΑΝΝΗΣ .Δ. ΤΑΓΚΑΛΕΓΚΑΣ |
| Νταντούμη Ιωάννα |  |
| Καράβα Χρυσοβαλάντου Βασιλική (Βάλια) |  |
| Μερτζάνης Κων/νος |  |
| Γιαννακόπουλος Βρασίδας |  |
| Σαγιάννης Μιχαήλ |  |
| Γαλανός Κων/νος |  |
| Καπλάνης Κων/νος |  |
| Τόλιας Δημήτριος |  |
| Τζουβάρας Νικόλαος |  |
| Καράλης Χρήστος |  |
| Παπαϊωάννου Λουκάς |  |
| Κοτσικώνας Επαμεινώνδας |  |
| Αρκουμάνης Πέτρος |  |
| Μπράλιος Νικόλαος |  |
| Τσιφής Δημήτριος |  |
| Μπαρμπέρης Νικόλαος |  |
| Αλεξίου Λουκάς |  |
| Καραμάνης Δημήτριος |  |
| Τουμαράς Βασίλειος |  |
| Κατής Χαράλαμπος |  |